11. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 433 της 5/10 Δεκ. 1973 (ΦΕΚ Α' 321)  Περί χορηγήσεως χρηματικής αμοιβής εις το προσωπικόν των Σωμάτων Ασφαλείας, εν περιπτώσει συμμετοχής εις επιχειρήσεις καταστολής αεροπειρατειών. Έχοντες υπ' όψει τας διατάξεις του άρθρ. 47 παρ. 2, εν συνδυασμώ προς τας του άρθρ. 138, του Συντάγματος, δημοσιευθέντος εις ενιαίον κείμενον δια του Π.Δ. 370/1973, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Άρθρ.1.-1.Εις το προσωπικόν των Σωμάτων Ασφαλείας το διατιθέμενον δια την επάνδρωσιν των παρ' εκάστω αερολιμένι της χώρας ομάδων προλήψεως και καταστολής αεροπειρατειών, εν περιπτώσει συμμετοχής αυτού, ομαδικώς ή κατά μόνας, εις επιχειρήσεις αποσκοπούσας εις την καταστολήν αεροπειρατείας καταβάλλεται χρηματική αμοιβή, το ποσόν της οποίας δι' εκάστην περίπτωσιν δεν δύναται να είναι μείζον των δέκα βασικών μηνιαίων μισθών εκάστου των συμμετασχόντων εις τας επιχειρήσεις ταύτας. 2.Δια κοινής αποφάσεως των Υπουργών Οικονομικών και Δημοσίας Τάξεως, εκδιδομένης κατά περίπτωσιν επί τη βάσει ητιολογημένης προτάσεως του Αρχηγού του οικείου Σώματος Ασφαλείας, καθορίζονται οι δικαιούμενοι αμοιβής και το καταβλητέον εις έκαστον τούτων ποσόν. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  Σελ. 24 (α) Τεύχος Η73-Σελ. 24 4.Α.γ.11 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης    403  